Koronaviruspandemian 2019– tapahtumahistoria
Maaliskuu 2020

1. maaliskuuta tartuntoja vahvistettiin kolmessa uudessa maassa: Armeniassa, Tšekissä ja Dominikaanisessa tasavallassa. Helsingissä 130 tartunnalle altistunutta asetettiin karanteeniin. Helsinki avasi neuvontapuhelun, johon koronasta huolestuneet voivat soittaa.
2. maaliskuuta yhdeksässä maassa vahvistettiin ensimmäiset tartunnat. Maat ovat Indonesia, Andorra, Tunisia, Saudi-Arabia, Portugal, Jordania, Senegal, Latvia ja Marokko. Pääkaupunkiseudulla todettiin uusi koronavirustartunta. EU nosti koronaviruksen riskiarvion tasolle "korkea", kun se oli aiemmin "kohtalainen". WHO vie 100 000 koronavirustestiä ja 15 000 suojavarustetta terveydenhuollon työntekijöille Iraniin. Kiinan ulkopuolella raportoitiin viimeisen vuorokauden aikana yhdeksän kertaa niin paljon koronavirustartuntoja kuin Kiinassa. Lääkeyhtiö Pfizer kertoi löytäneensä mahdollisen lääkkeen koronaviruksen hillitsemiseksi. Lääkettä voitaisiin testata tämän vuoden loppupuolella.
3. maaliskuuta neljässä maassa – Ukrainassa, Argentiinassa, Liechtensteinissa ja Chilessä vahvistettiin ensimmäiset tartunnat. THL luokitteli koko Italian koronaviruksen epidemia-alueeksi, kun aikaisemmin vain osa Pohjois-Italiaa käsitettiin epidemia-alueeksi. Ulkoministeriö kehotti välttämään matkustamista Pohjois-Italiaan. Finnair peruu kaikki lennot Milanoon. Ranskan viranomaiset ilmoittivat hankkivansa kaikki hengityssuojavarastot ja lähikuukausien tuotannon. Ranska sulki noin 120 koulua alueilta, joissa on todettu eniten koronavirusta. Koronavirustartuntoja on yhteensä yli 90 000.
4. maaliskuuta neljä aluetta: Puola, Unkari, Slovenia ja Färsaaret vahvistivat ensimmäiset tartunnat. Italia sulkee koko maan koulut viruksen leviämisen rajoittamiseksi. Saksan terveysministerin mukaan koronavirus on "maailmanlaajuinen pandemia". WHO ei ole vielä julistanut virusta pandemiaksi.
5. maaliskuuta kolme maata: Palestiina, Bosnia ja Hertsegovina ja Etelä-Afrikka vahvistivat ensimmäiset tartuntansa. Suomessa vahvistettiin 5 uutta koronavirustapausta, yhteensä tapauksia oli todettu Suomessa tällöin 12.
6. maaliskuuta seitsemässä maassa - Bhutanissa, Kamerunissa, Serbiassa, Vatikaanissa, Perussa, Slovakiassa ja Togossa vahvistettiin ensimmäiset tartunnat. Tanska kielsi yli tuhannen hengen yleisötapahtumat. Suomessa vahvistettiin 3 uutta koronavirustapausta, yhteensä tapauksia oli 15. Sairastuneiden lukumäärä on nyt yli 100 000.
7. maaliskuuta Bulgariassa, Moldovassa, Paraguayssa, Malediiveillä ja Maltalla todettiin ensimmäiset tartunnat.  Terveyden ja hyvinvoinnin laitos kertoi, että Suomessa tartuntojen määrä oli noussut 19:ään neljän uuden tartunnan myötä.
8. maaliskuuta uusia tartuntoja todettiin kahdessa maassa: Albaniassa ja Bangladeshissä.
9. maaliskuuta Kyproksella, Bruneissa, Burkina Fasossa ja Kanaalisaarilla todettiin ensimmäiset tartunnat. Suomessa todettiin 8 uutta tartuntaa, yhteensä tartuntoja oli 33. Koko Italia on julistettu hätätilaan, ja koko valtiossa laajoja rajoituksia. CNN kutsuu virusta uutisissaan tästedes pandemiaksi.
11. maaliskuuta WHO julisti epidemian pandemiaksi. Suomessa oli tunnistettu 61 tartuntaa.
12. maaliskuuta THL luopui epidemia-alueiden määrittelystä, ja arvioi koronavirustartunnan saamisen riskin olevan mahdollista koko Euroopassa ja muualla maailmassa. Suomessa oli vahvistettu 109 tartuntaa. Maailmanlaajuisesti sairastuneita oli yli 134 tuhatta, ja kuolleita oli lähes 5 000. Parantuneita oli noin 69 tuhatta. Tartuntojen lukumäärä lisääntyy voimakkaammin kuin koskaan aiemmin, ja kiihtyy entisestään. Hyvin monet maat ovat sulkeneet kouluja ja julkisia palveluja. Suomi kielsi yli 500:n ihmisen julkiset kokoontumiset, ja kehottaa kansalaisia välttämään turhaa liikkumista ja harrastetoimintaa. Hallitus arvioi, että 35 prosenttia suomalaisista sairastunee koronavirukseen. Italiassa oli yli 1 000 kuollutta. Yhdysvallat katkaisi lentoyhteydet Manner-Eurooppaan.
16. maaliskuuta Suomen hallitus teki päätöksen valmiuslain käyttöönotosta koronaviruspandemian vuoksi. Julkiset kokoontumiset rajoitettiin kymmeneen henkilöön sekä muun muassa kirjastot, museot, teatterit ja urheiluhallit suljettiin.. Tampereen yliopisto ja ammattikorkeakoulu (TAMK) siirtyvät etäopetukseen.
18. maaliskuuta Kaikki Suomen peruskoulut sekä oppilaitokset suljettiin koronaviruspandemian vuoksi ja opiskelijat siirtyivät etäopetukseen. Koulut olivat suljettuna toukokuun puoliväliin asti. mm. Bermuda, Bangladesh, Costa Rica, Djibouti, Sambia, Mauritius, Uusi-Kaledonia, Kirgisia ja El Salvador raportoivat ensimmäisistä tautitapauksista. Slovakia raportoi ensimmäisestä kuolonuhrista.
19. maaliskuuta Ensimmäinen raportoitu kuolonuhri Venäjällä. Haiti, Fidži, Tšad, Angola ja Mansaaret raportoivat ensimmäisistä tapauksista.
20. maaliskuuta Koronaviruspandemia aiheutti ensimmäisen kuolemantapauksen Suomessa. Tällöin Suomessa oli vahvistettu noin 500 tartuntaa. Itä-Timor, Papua-Uusi-Guinea, Zimbabwe ja Uganda raportoivat ensimmäisistä tapauksista.
21. maaliskuuta Suomessa, Ahvenanmaalla raportoidaan ensimmäiset tapaukset. Eritrea vahvistaa ensimmäisen tautitapauksen.
22. maaliskuuta Dominikaaninen tasavalta, Grenada, Mosambik ja Syyria raportoivat ensimmäisistä tapauksista.
23. maaliskuuta Belizessä ja Myanmarissa ensimmäiset tapaukset . Voimakas pörssien romahdus laantuu 23.-27. maaliskuuta välisenä aikana.
24. maaliskuuta Pääsiäissaaret, Laos ja Libya raportoivat ensimmiset tapaukset.
25. maaliskuuta Neitsytsaaret, Mali, Guinea-Bissau, Saint Kitts, ja Nevis raportoivat ensimmäiset tapaukset.
26. maaliskuuta Anguila raportoi ensimmäiset tapaukset. Espanja raportoi 655 uutta kuolemaa, nostaen uhrien määrän yli 4 000:een. Yhdysvalloissa tautiin on kuollut yli tuhat ihmistä.
27. maaliskuuta Testi osoitti Yhdistyneen kuningaskunnan pääministeri Boris Johnsonin saaneen koronavirustartunnan.
28. maaliskuuta Suomessa Uudenmaan eristys astuu voimaan keskiyöllä (klo 00.00) Sulun on määrä kestää kolme viikkoa, päättyen 19. huhtikuuta. Italia raportoi kuolemantapauksien ylittävän kymmenen tuhannen rajan.
29. maaliskuuta Ensimmäinen raportoitu kuolemantapaus Singaporessa.
30. maaliskuuta Botswanan ensimmäiset tautitapaukset todetaan.
31. maaliskuuta Burundi, Somalimaa, Sierra Leone ja Saint Eustatius raportoivat ensimmäiset tapaukset.